**AUTORITATEA TERITORIALĂ DE ORDINE PUBLICĂ CLUJ**

Nr. 23/11.06.2021

**P L A N U L S T R A T E G I C**

**cuprinzând principalele obiective ce trebuie îndeplinite de unităţile de poliţie**

**şi indicatorii de performanţă minimali pentru anul 2021**

Pe baza concluziilor desprinse în urma consultării populaţiei şi a celor rezultate din analiza situaţiei operative la nivelul unităţii administrativ-teritoriale, Autoritatea Teritorială de Ordine Publică întocmeşte planul strategic pentru anul 2021, care cuprinde principalele **obiective** ce trebuie îndeplinite de unităţile de poliţie precum şi **indicatorii** de performanţă minimali**.**

**CAPITOLUL I**

**Obiective naţionale prioritare, identificate la nivel naţional**

Programul de Guvernare 2020-2024 prezintă Poliția Română ca fiind o instituție de referință a statului de drept, care realizează un serviciu public specializat, în interesul persoanei, precum și în sprijinul instituțiilor statului, exclusiv pe baza și în executarea legii.

La nivelul Ministerului Afacerilor Interne este implementată Strategia naţională de ordine şi siguranţă publică, fiind stabilite următoarele **obiective generale**:

1. Creşterea gradului de siguranţă şi protecţie pentru cetăţeni prin protejarea persoanei, protejarea patrimoniului, siguranţa stradală, siguranţa rutieră şi siguranţa transporturilor;
2. Prevenirea şi combaterea infracţionalităţii organizate şi transfrontaliere, destructurarea grupurilor/grupărilor infracţionale;
3. Asigurarea climatului de legalitate a mediului de afaceri prin combaterea evaziunii fiscale, contrabandei, corupţiei, contrafacerii de mărfuri, a infracţiunilor din domeniul achiziţiilor publice precum şi prin protecţia intereselor financiare ale Uniunii Europene;
4. Asigurarea resurselor umane, a mijloacelor materiale, financiare şi informaţionale necesare dezvoltării şi menţinerii capacităţii operaţionale a Poliţiei Române.

Direcţiile de acţiune, precum şi activităţile concrete stabilite pentru realizarea acestor obiective au fost preluate în documentele de planificare ale Inspectoratului de Poliţie Judeţean Cluj, conform specificului misiunilor şi activităţilor din competeneţă

**CAPITOLUL II**

**Obiectivele şi priorităţile de interes local**

    Pe baza concluziilor desprinse în urma analizării tendinţelor fenomenului infracţional, la nivelul Inspectoratului de Poliţie al Judeţului Cluj au fost stabilite principalele obiective ce urmează a fi realizate în anul 2021:

| **Nr.**  **crt.** | **Obiectiv** | **Direcţii de acţiune** |
| --- | --- | --- |
| **1.** | Creşterea gradului de siguranţă şi protecţie pentru cetăţeni prin protejarea persoanei, protejarea patrimoniului, siguranţa stradală, siguranţa rutieră şi siguranţa transporturilor | 1.Dezvoltarea de politici în domeniul prevenirii criminalităţii şi promovarea rolului activ al comunităţii şi cetăţeanului în parteneriatul Poliție-comunitate pentru asigurarea climatului de ordine şi siguranţă publică;  2. Asigurarea unui control riguros în vederea prevenirii și combaterii infracționalități contra persoanei și patrimoniului; menținerea unui climat corespunzător în domeniul armelor, muniţiilor şi substanţelor periculoase.  3. Creșterea gradului de siguranță a elevilor și a personalului didactic și prevenirea delincvenței juvenile în incinta și în zonele adiacente unităților de învățământ preuniversitar” și adaptarea prevederilor acestuia la particularitățile și specificul local; creșterea gradului de siguranță a studenților și a personalului didactic, precum și prevenirea și combaterea criminalității în zona centrelor, campusurilor universitare și a căminelor studențești, în anul de învățământ 2020-2021;  4.Asigurarea unui climat optim privind problematica persoanelor dispărute;  5.Eficientizarea activităților specifice domeniului violenței domestice;  6. Creșterea gradului de siguranță rutieră, cu accent pe segmentul preventiv-educativ;  7**.** Prevenirea și combaterea faptelor ilegale din domeniul forestier și piscicol;  8**.**Asigurarea protecției patrimoniului cultural național şi al ecosistemelor naturale naționale.  9**.** Îmbunătățirea timpului de intervenție la evenimentele sesizate prin S.N.U.A.U. 112;  10**.** Intensificarea măsurilor din competența structurilor de poliție în vederea limitării/ prevenirii răspândirii SARS-CoV2. |
|  |  |
| **2.** | Prevenirea şi combaterea infracţionalităţii organizate şi transfrontaliere, destructurarea grupurilor/grupărilor infracţionale; | 1. Documentarea calificată a infracționalității comise de cetățenii români  2**.**Eficientizarea activităților privind criminalitatea informatică  3**.** Eficientizarea cooperării interinstituționale pe linia prevenirii și combaterii migrației ilegale a străinilor  1.Investigarea fenomenului de evaziune și fraudă fiscală și îmbunătățirea cooperării în domeniu;  2.Investigarea contrabandei și a comerțului ilegal cu produse puternic accizate, în special cu țigarete și produse din tutun;  3.Investigarea infracțiunilor la regimul achizițiilor publice, cu accent în domeniile sănătate, administrație publică și învățământ;  4.Creșterea nivelului de recuperare/ asigurare a prejudiciilor cauzate prin infracţiuni;  5.Accelerarea măsurilor de prevenire şi combatere a evaziunii fiscale, concomitent cu reducerea economiei subterane şi generarea unui mediu de afaceri în care competiţia să se desfăşoare fără distorsiuni;  6.Prevenirea şi combaterea actelor de corupţie conform competenţelor Poliţiei Române. |
| 3**.** | Asigurarea climatului de legalitate a mediului de afaceri prin combaterea evaziunii fiscale, contrabandei, corupţiei, contrafacerii de mărfuri, a infracţiunilor din domeniul achiziţiilor publice precum şi prin protecţia intereselor financiare ale Uniunii Europene; |
| 4. | Asigurarea resurselor umane, a mijloacelor materiale, financiare şi informaţionale necesare dezvoltării şi menţinerii capacităţii operaţionale a Poliţiei Române. | 1.Stabilirea unui raport optim între resursele umane, logistice și financiare alcate, în funcție de volumul și complexitatea activității și rezultaele obținute  2.Îmbunătăţirea gradului de dotare cu mijloace specifice  3.Asigurarea condițiilor corespunzătoare de funcționare şi de desfăşurare a activităţii în sediile unităților de poliție  4.Achiziția de mijloace specifice IT&C  5.Eficientizarea activității în vederea îmbunătățirii absorbției de fonduri externe nerambursabile  6.Creșterea calității serviciilor, reducerea birocrației și simplificarea procedurilor administrative  7.Menținerea unui climat corespunzător în ceea ce privește sistemul de controlul intern mananagerial  8.Întărirea imaginii Poliției Române prin conștientizarea respectării de către polițiști a eticii și deontologiei profesionale  9.Implementarea unor instrumente moderne de lucru pentru realizarea unui management integrat al resurselor umane  10.Îmbunătățirea comunicării publice și informarea corectă/ completă a cetățenilor |

**CAPITOLUL III**

**Indicatorii de performanţă minimali pentru serviciul poliţienesc**

**stabiliţi pentru anul 2021**

Pornind de la o analiză amplă a indicatorilor privind evoluţia criminalităţii la nivelul judeţului Cluj, precum şi a resurselor financiare, logistice şi umane existente, în anul 2021 se va urmări realizarea următoarelor rezultate în domeniul ordinii publice:

* Dezvoltarea parteneriatului interinstituţional cu societatea civilă pentru eficientizarea activităţilor de prevenire a criminalităţii prin implementarea la nivelul judeţului a unor proiecte şi campanii destinate reducerii riscului de victimizare a populaţiei.
* Promovarea unor programe prin care cetăţenii să fie parteneri în rezolvarea unor probleme de interes comunitar în domeniul siguranţei şi ordinii publice;
* Creşterea calităţii serviciilor, reducerea birocraţiei şi simplificarea procedurilor administrative;
* Creşterea nivelului de siguranţă a bunurilor şi valorilor din obiective prin implementarea analizelor de risc la securitatea fizică şi îmbunătăţirea calităţii serviciilor de pază şi monitorizare.
* Asigurarea unui climat optim de siguranță în zona instituţiilor de învăţământ preuniversitar prin derularea de acţiuni preventive şi de combatere a criminalităţii.
* Creşterea gradului de siguranţă rutieră şi a disciplinei în trafic; reducerea infracţionalităţii rutiere, a numărului accidentelor de circulaţie şi a consecinţelor acestora;
* Reducerea timpului de intervenţie la evenimente;
* Creșterea gradului de performanță în prevenirea şi combaterea infracţiunilor stradale/a faptelor antisociale.
* Limitarea tăierilor ilegale de masă lemnoasă şi a faptelor de braconaj;
* Îmbunătăţirea cooperării privind activităţile de prevenire şi combatere a infracţionalităţii din domeniul economico-financiar;
* Creşterea gradului de sensibilizare şi conştientizare a cetăţenilor cu privire la riscurile la care se supun prin implicarea în economia subterană;
* Creşterea gradului de conştientizare a populaţiei privind consecinţele corupţiei şi colaborarea cu structurile statului care au atribuţii în domeniul combaterii corupţiei
* Creşterea procentului de recuperare a prejudiciilor în cauzele penale economico – financiare;
* Eficientizarea activităţii de cercetare penală.
* Menținerea unui grad ridicat de profesionalizare a personalului.

**CAPITOLUL IV**

**Bugetul şi dotarea Inspectoratului de Poliţie Judeţean Cluj**

În anul 2020 au fost alocate fonduri bugetare în sumă de 162.658,30 mii lei, din care:

- cheltuieli de personal 151.686,60 mii lei lei;

- bunuri şi servicii 10.971,70 mii lei,

iar pentru anul 2021 au fost alocate fonduri bugetare în sumă de 147.743,01 mii lei, din care:

- cheltuieli de personal 139.060,26 mii lei;

- bunuri şi servicii 8.682,75 mii lei.

Totodată, pentru anul 2021 Inspectoratul de Poliție Județean Cluj și-a propus finalizarea/continuarea următoarelor proiecte:

- dotarea autospecialelor de patrulare şi a poliţiştilor cu camere video şi bodycam –uri pentru prevenirea şi combaterea infracţionalităţii stradale;

- reabilitarea sediilor posturilor de poliţie comunală;

- continuarea implementării Proiectului POR - “Reabilitare, creșterea eficienței energetice, gestionarea eficientă a energiei la imobile existente corpurile C2 și C20, modificări interioare, amenajari spații de lucru în pod existent (C2), amenajare incintă și refacere împrejmuire la I.P.J. și D.J.I.Cluj”, termen de finalizare 31.12.2023.

Pentru continuarea dezvoltării şi modernizării instituţionale în domeniul ordinii publice este necesară derularea unor programe finanţate din fonduri extrabugetare, asigurate prin Autoritatea Teritorială de Ordine Publică.

Ţinând cont de aceste probleme, Autoritatea Teritorială de Ordine Publică Cluj va face demersurile necesare către Consiliul Judeţean Cluj, Inspectoratul General al Poliţiei Române şi către Ministerul Afacerilor Interne, pe baza notelor de fundamentare întocmite de specialiştii IPJ Cluj pentru soluţionarea problemelor cu care se confruntă poliţia clujeană.

**PREŞEDINTE ATOP Cluj**

**Forna Maria**